Akraneskaupstaður hefur krafist þess að stjórnsýslukæru Eyjólfs R. Stefánssonar vegna tölvumála bæjarins verði vísað frá . Þetta kemur fram í svari Jóhannesar Karls Sveinssonar lögfræðings fyrir hönd bæjarins sem sent var til samgönguráðuneytis á dögunum . Rökin fyrir frávísun eru meðal annars þau að ekki séu efnislegar ástæður fyrir ógildingu stjórnsýsluákvörðunar þar sem engin slík hafi verið tekin í málinu , sem sé grundvallarforsenda fyrir kæru . Gera má ráð fyrir að úrskurður samgönguráðuneytis liggi fyrir innan skamms . Nánar um málið í Skessuhorni sem kom út í gær .